O‘SIMLIK YoG‘INI SOTISh TARTIBI TO‘G‘RISIDAGI NIZOMNI TASDIQLASh HAQIDA

O‘zbekiston Respublikasi Prezidentining 2006-yil 31-maydagi “Chigit yetkazib berish mexanizmini hamda o‘simlik yog‘i va yog‘-moy mahsulotlari sotishni tartibga solish to‘g‘risida”gi PQ-360-sonli qarori va O‘zbekiston Respublikasi Vazirlar Mahkamasining 2004-yil 5-fevraldagi “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish to‘g‘risida”gi 57-sonli qaroriga asosan qaror qilamiz:
 1. Ilova* qilinayotgan O‘simlik yog‘ini sotish tartibi to‘g‘risidagi nizom tasdiqlansin.
 2. Mazkur qaror kuchga kirgan kundan boshlab O‘zbekiston Respublikasi Iqtisodiyot vazirligi, O‘zbekiston Respublikasi davlat mulkini boshqarish va tadbirkorlikni qo‘llab-quvvatlash Davlat qo‘mitasi, Moliya vazirligi, Yog‘-moy va oziq-ovqat sanoat uyushmasi, O‘zbekiston respublika tovar xom-ashyo birjasining 2004-yil 5-apreldagi “Birja savdolarida o‘simlik moyini sotish tartibi to‘g‘risida Vaqtinchalik nizomni tasdiqlash to‘g‘risida”gi 25, 01/24-18, 46, 01/1-10, 42-01/156-sonli qarori o‘z kuchini yo‘qotgan deb hisoblansin. 
 3. Ushbu qaror O‘zbekiston Respublikasi Adliya vazirligida davlat ro‘yxatidan o‘tgan kundan boshlab o‘n kundan so‘ng kuchga kiradi.